Vyhodnotenie medzirezortného pripomienkového konania
aktualizovaných Postupov pre finančnú kontrolu štrukturálnych fondov a Kohézneho fondu 

Spôsob pripomienkového konania: bežný/zjednodušený/skrátený postup - dôvod:  bežný	
Zoznam oslovených subjektov: 	Kancelária podpredsedu vlády SR pre európsku integráciu, ľudské práva a menšiny,
Ministerstvo dopravy, pôšt a telekomunikácií, Ministerstvo zahraničných vecí, Ministerstvo vnútra, Ministerstvo hospodárstva, Ministerstvo kultúry, Ministerstvo obrany, Ministerstvo školstva, Ministerstvo zdravotníctva, Ministerstvo výstavby a regionálneho rozvoja, Ministerstvo spravodlivosti, Ministerstvo práce soc. vecí a rodiny, Ministerstvo pôdohospodárstva, Ministerstvo životného prostredia, Úrad vlády SR, Odbor vládnej agendy Úradu vlády SR, Sekcia Inštitút aproximácie práva Úradu vlády SR, Úrad pre štátnu službu, Protimonopolný úrad, Najvyšší kontrolný úrad, Úrad geodézie, kartografie a katastra, Úrad priemyselného vlastníctva, Úrad pre normalizáciu, metrológiu a skúšobníctvo, Správa štátnych hmotných rezerv, Štatistický úrad, Úrad jadrového dozoru, Úrad pre verejné obstarávanie, Generálna prokuratúra, Národná banka Slovenska, Národný bezpečnostný úrad, Splnomocnenec vlády SR pre decentralizáciu verejnej správy, Magistrát hlavného Slovenskej republiky Bratislavy 
Počet oslovených subjektov:		32
Zaslali do stanoveného termínu:	24
Zaslali po termíne:			3
Vôbec nezaslali:			5
Subjekty, ktoré nemali pripomienky:	17
Počet vznesených pripomienok:	65
Počet akceptovaných:		57		
Počet neakceptovaných 8, z toho zásadných 0
Rozporové konanie (s kým, kedy, na akej úrovni, s akým výsledkom): 0

Rezort | Pripomienka | Typ | Vyh. | Spôsob vyhodnotenia
Ministerstvo obrany SR | Bez pripomienok | | |

Ministerstvo životného prostredia SR - sekcia zahraničnej pomoci a záležitostí EÚ

Čl. 4.1.1.2 ods. 8, 11, 12; 4.1.1.2.A.ods. 1.; .4.1.2. ods. 6; 4.2.1. časť Kontrola na mieste ods. 2; 5. ods. 2; 8. ods. 5. 
V sektore životné prostredie pre Kohézny fond je za uvedené kontroly zodpovedný Implementačný orgán (IO), ktorý nie je v texte materiálu definovaný. Navrhujeme v príslušných častiach materiálu doplniť IO.

Čl. 4.1.1.2.A. časť Východisko pre vykonanie KFRP.
Zmluva RO NO/SORO/KP PP sa v rámci Kohézneho fondu nepodpisuje. Navrhujeme zmluvu vypustiť.

Z

Z

A

A

Text bol doplnený

Text bol doplnený

Ministerstvo životného prostredia SR - odbor rezortnej kontroly

1. Materiál je veľmi teoretický, sú v ňom zhrnuté všeobecne platné zásady, ktoré vyplývajú už z iných materiálov, zbytočne sa citujú ustanovenia Zákona 502/2001 o finančnej kontrole.

2. Postupy sú postavené vo všeobecnej rovine, nie je jasné, kto čo kontroluje a kto komu čo predloží. Ako sa má prakticky vykonať kontrola? Na základe týchto Postupov to nie je možné, nepredkladajú finančnému kontrolórovi žiadny návod! 

3. V texte sa na viacerých miestach uvádza iba PJ (za ŠF). Neuvádza sa SOPO, ktorý vystupuje pri realizácii platieb za KF.

4. V časti 4.1.2 – priebežná kontrola – sa uvádza, že súčasťou úkonov priebežnej finančnej kontroly je kontrola kvality. Kontrolu kvality ako priebežnú finančnú kontrolu podľa § 10 Zákona vykonáva RO/NO/SORO, PO/PJ. Keďže priebežnou finančnou kontrolou sa overuje vybraná finančná operácia pred jej uskutočnením, a vykonáva ju zamestnanec organizačného útvaru, s ktorého činnosťou kontrolovaná finančná operácia súvisí, takáto kontrola neprináleží RO/NO/SORO, PO/PJ. Ďalší nesúlad so zákonom je v tom, že v časti 4.1.1.2 B sa uvádza, že PO/PJ vykoná predbežnú finančnú kontrolu pred poukázaním platby, pričom Zákon 502/2001 Z.z. v § 6 ustanovuje, že predbežnou finančnou kontrolou orgán verejnej správy overuje každú svoju finančnú operáciu. V praxi napr. Implementačná agentúra vykonáva podľa plánu kontrol aj následné finančné kontroly na mieste u žiadateľa pomoci. Podľa uvedeného postupu by IA ako SOPO/PJ vykonávala predbežnú finančnú kontrolu, priebežnú finančnú kontrolu aj následnú finančnú kontrolu, čo je v rozpore so zásadami zákona o kontrole, nakoľko by išlo o konflikt záujmov.

5. Akú formu má mať audit trail u KP/PP, ako sa má vykonať jeho kontrola?

6. Vo väčšine prípadov sa namiesto EÚ používa skratka EU, výraz Európske spoločenstvá by bolo asi vhodné nahradiť výrazom Európska únia. 

7. V záujme ujednotenia postupov pri kontrole v SORO by bolo žiadúce uviesť, akú kontrolu má finančný kontrolór vykonať, keďže SORO nerealizuje žiadne finančné operácie.

8. V časti 3.2 Základné pojmy a definície ..... by sa žiadalo upresniť pri akom organizačnom útvare je ustanovená Centrálna harmonizačná jednotka.

9. Pod definíciou pojmu „Doklad“ je uvedené, že dokladom (o realizácii finančných operácií) môže byť písomné vyjadrenie zodpovedného zamestnanca kontrolovaného subjektu k predmetu kontroly. Túto pasáž by sa žiadalo bližšie objasniť, aby nedošlo k nedorozumeniam, čo je „dôkaz o realizácii finančných operácií“. To predsa nemôže byť písomné vyjadrenie zodpovedného zamestnanca kontrolovaného subjektu.

10. V časti 4.1.1.1 Predbežná kontrola je uvedený výraz „sub-platobný orgán“, ktorý sa obvykle nepoužíva a nie je vysvetlený napr. v základných pojmoch a definíciách.

11. V časti 4.2. Kontrola na II. úrovni – Kontrola na mieste „Postupy“ nedefinujú kedy sa má vyhotoviť Čiastková správa a kedy Priebežná správa. Podľa povahy zistení sa to nedá určiť, pretože ani samotný zákon o finančnej kontrole jednoznačne a jasne neupravuje kedy sa má aká správa zhotoviť. Ďalej sa tu uvádza, že „kontrolný orgán vyhotoví Záznam o výsledku následnej finančnej kontroly na mieste“. Poznamenávame, že názov „Záznam o výsledku následnej finančnej kontroly na mieste“ nie je v súlade s § 16 Zákona 502/2001 Z.z. o finančnej kontrole a vnútornom audite. Pritom v algoritme kontroly na mieste v Prílohe č. 2 k Postupom je uvedené „Vyhotovenie priebežnej správy“ a v Prílohe č. 3 je použitá formulácia „Vyhotovenie priebežnej správy na mieste“. Je potrebné tieto pojmy zosúladiť.

12. V podnadpise „Plnenie povinností v zmysle článku 9 Nariadenia Komisie ........“ sa uvádza, že za koordináciu plánovania a výkonu minimálne 15 % - nej kontroly vzorky je zodpovedný Odbor 93. (Predpokladáme, že odbor 93 MF SR). Tento odbor bol premenovaný na odbor finančnej kontroly prostriedkov EÚ 

13. V bode 6. Analýza rizík sú o.i. definované Kontrolné riziko a Identifikácia rizík, atď. Nie je stanovené, do akej miery sa má týmito skutočnosťami finančný kontrolór zaoberať a predovšetkým odkiaľ získať potrebné údaje, keďže si to vyžaduje kvalifikované znalosti o organizácii.

14. V bode 7. Overovanie a hodnotenie efektívnosti riadiacich a kontrolných systémov, ako aj na iných miestach sa uvádzajú úlohy, činnosti náležitosti vnútorného, resp. systémového auditu. Je to precedens, keď sa do podobných materiálov, týkajúcich sa finančnej kontroly vnášajú záležitosti auditu. Navrhujem pasáže týkajúce sa auditu z „Postupov“ v plnej miere vypustiť.

15. V podnadpise „Správa musí obsahovať“ – v úvodnej časti – je  v 2. riadku použitý výraz  „pribraná osoba“, pričom Zákon uvádza výraz „prizvaná osoba“ (prizvané osoby).

16. V závere v podnadpise „Realizácia zistení“ sa uvádza postup pre vedúceho kontrolnej skupiny, ktorý „vráti kontrolovanému subjektu na prepracovanie opatrenia, ktoré nepovažuje za dostatočné a primerané .......“.Treba zvážiť, či takýto postup má oporu v zákone, ktorý s tým neuvažuje.

O

O

O

O

O

O

O

O

O

O

O

O

O

O

O

O

A

A

A

N

C

A

A

A

A

A

A

A

A

A

A

N

Materiál bol dopracovaný o ďalšie konkrétne časti

Materiál bol dopracovaný.

Text bol doplnený

Náležitosti týkajúce sa predbežnej finančnej kontroly, priebežnej finančnej kontroly a následnej finančnej kontroly uvedené v Postupoch sú v súlade s príslušnými ustanoveniami zákona. Ak Implementačná agentúra MŽP SR vykonáva následnú finančnú kontrolu, koná tak v rozpore s Koncepciou systému finančného riadenia ŠF (v častiach 3.6., 3.7. a 3.8. sú uvedené orgány oprávnené vykonávať minimálne minimálna 5 %-nú kontrolu vzoriek operácií ŠF), resp. v rozpore s Koncepciou systému finančného riadenia KF (v častiach 3.8., 3.9. a 3.10. sú uvedené orgány oprávnené vykonávať minimálne minimálna 15 %-nú kontrolu vzoriek operácií KF)
Nejedná sa o samostatný audit trail KP / PP. Ak je KP zároveň IO je súčasťou audit trailu. Povinnosť vypracovania audit trailu RO je ustanovená v čl. 7 nariadenia Komisie (ES) č. 438/2001 pre ŠF a v čl. 6 nariadenia Komisie (ES) č. 1386/2002 pre KF. Pri kontrole audit trailu sa overuje jeho dodržiavanie na všetkých úrovniach riadenia.
Text bol upravený

Text bol doplnený

Text bol doplnený

Text bol doplnený

Text bol doplnený

Text bol doplnený. V prílohe č. 3 je názov skrátený z dôvodu umiestnenia v schéme

Text bol doplnený

Text bol doplnený

Časť o systémovom audite bola z Postupov vypustená

Výraz bol opravený

Kontrolný orgán je povinný zabezpečiť, aby kontrolovaný subjekt prijal účinné opatrenia na odstránenie nedostatkov a príčin ich vzniku. V postupoch môžu byť uvedené aktivity nad rámec zákona (nie je to v rozpore so zákonom).

Ministerstvo školstva SR

1.	na obale je potrebné upraviť - Bratislava apríl 2005,

2.	na str. 18, k bodu 9.1., prvá odrážka - navrhujeme opraviť podľa § 3a ods. 1,2 alebo 3 zákona),

3.	na str. 19, k bodu 9.1. poslednú vetu je potrebné preformulovať, nakoľko zákon nepozná pojem „Dodatok k povereniu". V prípade zmien je potrebné urobiť nové poverenie v ktorom bude uvedené, že napr. poverenie č. X sa mení a dopĺňa ... a uvedú sa v ňom zmeny. Toto nové poverenie sa priloží k pôvodnému povereniu. V tomto duchu je potrebné text upraviť.

O

O

O

A

A

N

Dátum bol opravený

Text bol doplnený

Zákon nezakazuje vyhotovenie dodatku k Povereniu; dodatok sa vyhotovuje z dôvodu platnosti pôvodného poverenia a zmeny uvedenej na dodatku. Nakoľko kontrola bola začatá podľa pôvodného poverenia, nie je vhodné, aby sa vyhotovovalo ďalšie poverenie. V prípade vyhotovenia ďalšieho poverenia by sa nezachovala (písomne) kontinuita skôr začatého procesu.

Generálna prokuratúra SR | Bez pripomienok | | |
Úrad vlády SR (L.Šuba) | Bez pripomienok | | |
Úrad vlády SR -splnomocnenec vlády SR pre decentralizáciu verejnej správy | Bez pripomienok | | |
Štatistický úrad SR | Bez pripomienok | | |
Ministerstvo vnútra SR | Bez pripomienok | | |

Ministerstvo spravodlivosti SR

Bez pripomienok
V návrhu uznesenia v bode B. odporúčame určiť konkrétnych ministrov a predsedov ostatných ústredných orgánov štátnej správy SR, ktorí budú zabezpečovať plnenie uvedenej úlohy

O

A

Uznesenie bolo upravené

Úrad priemyselného vlastníctva SR | Bez pripomienok | | |
Konfederácia odbor. zväzov SR | Bez pripomienok | | |
Úrad pre verejné obstarávanie | Bez pripomienok | | |
Národná banka Slovenska | Bez pripomienok | | |

Ministerstvo práce, sociálnych vecí a rodiny SR

1.	navrhujeme v časti predbežná finančná kontrola uviesť, že špecifiká vykonávania kontroly národných projektov, realizovaných v rámci SOP Ľudské zdroje a JPD NUTS II Bratislava Cieľ 3 a tiež kontroly pri realizácii opatrení technickej pomoci rieši Koncepcia systému finančného riadenia štrukturálnych fondov. 
Odôvodnenie: Podľa doterajšej implementácie národných projektov sa javí nevyhnutným špecifiká uplatňovať naďalej. Práve s ohľadom na odôvodnenie, uvedené v bode 1. by predkladaný materiál s uvedením všetkých špecifík strácal prehľadnosť a systémovo patria špecifiká do Koncepcie systému finančného riadenia štrukturálnych fondov, neznamenajú odklon od schvaľovaných postupov, len evidenciu a archiváciu dokumentov na rôznych úrovniach. Zo špecifík pri implementácii opatrení technickej pomoci podporujeme najmä prijaté uznesenie vlády SR č. 328/2004, podľa ktorého nie je nevyhnutné, aby podmienkou refundácie výdavkov bola zmluva napr. pri KP, ktorým je orgán, predstavujúci RO, resp. SO/RO.
2.	Bod 7 – Overovanie efektívnosti riadiacich a kontrolných mechanizmov – systémový audit
v definícii (prvý odstavec, druhá veta) chýba slovo „kontrolných“  - Systémovým auditom sa hodnotí, či postupy finančného riadenia a kontroly – auditovaného subjektu – sú efektívne , ... . 
tretí odstavec, ktorý cituje ust. 4 §27 zákona č. 502/2001 Z.z. (kedy môže vykonať vnútorný audit MF SR audit v inom ústrednom orgáne štátnej správy) o ust. 2 §27, kedy musí vykonať vnútorný audit (na požiadanie ústredného orgánu štátnej správy) 
štvrtý odstavec, ktorý uvádza, čo sa vykonáva v rámci systémového auditu je zmätočný. Bolo by v rozpore s citovaným zákonom, ak by sa v rámci systémového auditu vykonával  - výber projektov, tendre, riadenie projektov, atď. Auditované by malo byť aj vymáhanie nezrovnalosti, nielen hlásenie. Predmetom auditu je v skutočnosti aj overovanie dodržania pravidiel štátnej pomoci, čo v celom materiáli chýba. 
V poslednom odstavci v prvej vete vynechať slovo „návrhy“ plánov vykonávania systémových auditov. Veta, podľa ktorej by mali vnútorní audítori zasielať MF SR návrhy plánov činnosti vnútorného auditu, by bola v rozpore s ust. 1 §31a cit. zákona, podľa ktorého vedúci vnútorného auditu alebo samostatný vnútorný audítor je povinný zaslať MF SR a NKÚ SR „schválené“ plány vnútorného auditu.  Podľa cit. zákona návrh plánu vnútorného auditu je predkladaný len ministrovi príslušného ministerstva, kde je vnútorný audit zriadený, aby ho doplnil alebo  zmenil  pred schválením. 
3.	Bod 6 – Analýza rizika je veľmi slabým a zmätočným návodom na metodiku analýzy, identifikácie, hodnotenia a riadenia rizík. Z metodiky nevyplýva, ani to, kedy sa vykonáva analýza a hodnotenie rizík, s akým cieľom a ktoré orgány sú zodpovedné za riadenie rizík. Nie sú odlíšené dva základné ciele, pre ktoré sa orgány venujú rizikám – analyzovanie rizík ako podkladu pre výber kontrolovanej vzorky programov, projektov, mikroprojektov, alebo auditovaného subjektu, príp. operácií a analýza, hodnotenie a riadenie rizík vlastnej činnosti orgánu.
4.	Bod 9.3.1 – fázy kontrolnej akcie neobsahujú v časti, ktorá sa týka obsahu hlavnej časti kontrolnej správy, záver, či výdavky, ktoré boli predmetom kontroly sú oprávnené, alebo nie, aby bol naplnený cieľ kontroly, zistiť oprávnenosť, resp. neoprávnenosť výdavkov. 
5.	V texte  chýba časť venovaná nezrovnalostiam, ktorých zisťovanie  spadá najmä  do kompetencie orgánov vykonávajúcich následnú finančnú kontrolu.

Z

O

O

O

O

A

A

A

A

A

Text bol upravený

Systémový audit bol z textu vypustený

Bod 6 bol prepracovaný a doplnený

Text bol doplnený

Text bol doplnený

Ministerstvo hospodárstva SR

1. K bodu 4.1.1, str. 7, 2. odsek  – Predbežná finančná kontrola 
Pripomienky zásadného charakteru
•	Požadujeme špecifikovať zamestnancov organizačných útvarov vykonávajúcich funkcie finančného riadenia, ktorí sú oprávnení vykonávať predbežnú finančnú kontrolu. 
•	Požadujeme špecifikovať, v akom pracovnom pomere musia byť zamestnanci vykonávajúci predbežnú finančnú kontrolu.  
2. K bodu 4.2.1, str. 11  – Následná (ex – post finančná kontrola) 
•	Navrhujeme upresniť číslo Finančného spravodajcu, v ktorom boli publikované Zásady koordinácie následnej finančnej kontroly na „...Finančnom spravodajcovi č. 11 v roku 2002.“
3. K bodu 4.2.1, str. 12  – Následná (ex – post finančná kontrola) 
•	Navrhujeme výber kontrolovanej vzorky rozšíriť o: 
-    geografickú rozptýlenosť projektov,
-    vzorka opatrenia v % by mala byť primerane veľká k celkovej sume  programového dokumentu pre celé programové obdobie 
4. K bodu 9.1, str. 18  – Poverenie  
•	Navrhujeme 
-	doplniť medzi náležitosti Poverenia do prvej odrážky „...podľa § 3a ods. (3), § 
     12...“ 
-	doplniť na str. 19 obsah poverenia o „- kontrolované obdobie a termín výkonu 
     kontroly“
5. K bodu 9.3.1, str. 21  – Fázy kontroly / kontrolnej akcie  
•	Navrhujeme text v „V hlavnej časti“ doplniť o „Zoznam príloh, ktoré tvoria najmä doklady a písomnosti vzťahujúce sa k predmetu následnej finančnej kontroly“
•	Navrhujeme text v „Záverečnej časti“ doplniť o „Písomné potvrdenie o prevzatí správy kontrolovaným subjektom“

Z

O

O

O

O

O

O

O

A

A

A

A

A

A

N

A

Text bol doplnený v časti 4.1.1

Text bol doplnený v časti 4.1.1

Doplnené v časti 4.2.1

Text bol doplnený

Text bol doplnený

Text bol doplnený

Odvolávka na príslušnú prílohu je uvedená v texte za každou skutočnosťou, ktorú dokumentuje

Text bol doplnený

Úrad vlády SR - Kancelária PPVL Pála Csákyho | Bez pripomienok | | |
Úrad pre normalizáciu, metrológiu a skúšobníctvo SR | Bez pripomienok | | |
Ministerstvo zahraničných vecí SR | Bez pripomienok | | |
Správa štátnych hmotných rezerv SR | Bez pripomienok | | |

Ministerstvo kultúry SR

•	4.1. Kontrola na I. úrovni - Administratívna kontrola, v časti Kontrola súladu výdavkov s projektom v bode b) Investície materiálového charakteru - navrhujeme vypustiť druhý odsek, t. j. "ak nie je možné vykonať kontrolu na mieste, je potrebné predložiť fotografie dokumentujúce realizáciu projektu;
•	9.3. Kontrola / kontrolná akcia v časti Správa o výsledku následnej finančnej kontroly, odsek Kontrola je ukončená podľa § 22 - navrhujeme doplniť bod (2) na konci vety o "...a tieto skutočnosti sa uvedú v zápisnici".
Z formálneho hľadiska odporúčame:
•	v časti 1. Úvod - vôbec neuvádzať konkrétnu legislatívu - nariadenia Komisie (ES), zákony SR, pretože sú uvedené v časti 2 aj v prílohe č. 1;
•	v časti 2. Právny základ pre vykonávanie finančných kontrol - na úvod uviesť vetu "Podrobný zoznam predpisov, ktoré tvoria právny základ pre vykonávanie finančnej kontroly a systémového auditu, tvorí príloha č. 1" a do úvodu bodov 2.1 a 2.2 uviesť text "Medzi najdôležitejšie právne predpisy v tejto oblasti patria:" - pretože príslušnej legislatívy je podstatne viac, ako to dokumentuje aj príloha č. 1;
•	v nadväznosti na pripomienku č. 2, úplne vylúčiť bod 2.3.;
•	pri každom výskyte nariadenia 438/2001 - doplniť "v znení nariadenia 2355/2002"

O

O

O

O

O
O

A

A

N

C

A
A

Text bol vypustený

Text bol doplnený

V úvode sú uvedené len základné nariadenia pre riadiace a kontrolné systémy ŠF a KF
Na konci časti je uvedená odvolávka na ostatné právne predpisy

Text bol vypustený
Text bol doplnený

Ministerstvo pôdohospodárstva SR

1.	str. 7, bod 4.1.1.2 A. Predbežná finančná kontrola vykonávaná na úrovni RO/NO/SORO sa vykonáva ako Kontrola fyzickej realizácie projektu. - horeuvedený text rozšíriť aj o možnosť, že fyzická realizácia projektu môže, v niektorých prípadoch začať už aj pred uzatvorením zmluvy a to najskôr dňom podania žiadosti o NFP,
2.	str. 8, Administratívna kontrola, Východisko pre vykonanie kontroly fyzickej realizácie projektu, prvá zarážka - z prvej zarážky vypustiť časť, ktorá sa týka predloženia dokladu o vlastných zdrojoch spolufinancovania KP/PP (PPA neuplatňuje túto požiadavku, nakoľko sa jedná o refundáciu platieb KP/PP),
3.	str. 9, Náležitosti žiadosti KP/PP o refundáciu výdavkov - navrhujeme:
b) priebežná platba - vypustiť odrážku: - výdavky overené účtovníkom,
c) záverečná platba - vypustiť odrážky: - výdavky overené účtovníkom verejnej správy, - záverečná správa o realizácii projektu, - tabuľka ukazovateľov hodnotenia.
Podľa uvedeného materiálu súčasťou záverečnej žiadosti o platbu je aj záverečná správa o realizácii projektu a tabuľka ukazovateľov hodnotenia. Požadovali by sme presne definovať termín "záverečná správa o realizácii projektu" a tabuľku ukazovateľov hodnotenia. Ak ide o poslednú monitorovaciu správu projektu, tak v prípade projektov financovaných zo SOP P-RV, predkladá KP/PP poslednú monitorovaciu správu projektu rok po vyplatení poslednej platby. Súčasťou poslednej monitorovacej správy je aj tabuľka s dosiahnutými monitorovacími indikátormi a dopadovými horizontálnymi indikátormi. Upozorňujeme na fakt, že dopad projektu nie je možné zistiť bezprostredne po ukončení fyzickej realizácie projektu, ale až po uplynutí určitej doby.
4.	Str. 9 Kontrola súladu výdavkov s projektom - navrhujeme pod písmenom b) Investície materiálového charakteru - nahradiť výraz ak nie je možno, výrazom ak nie je nutné vykonať kontrolu na mieste ... atď.,
5.	Str. 9 Kontrola súladu výdavkov s legislatívou, v rámci kontroly oprávnenosti výdavkov sa overuje: Časová oprávnenosť - navrhujeme vložiť aj overovanie časového harmonogramu realizácie investície, a taktiež dátum ukončenia prác v súlade s lehotou uvedenou v Zmluve o poskytnutí nenávratného finančného príspevku. 
6.	Pod pojmom dátum začatia programu - nie je jasné aký program (nejednoznačnosť).

O

O

O

O

O

O

O

O

A

N

A

A

A

A

A

A

Text bol doplnený

Pri schvaľovaní žiadosti je potrebné tento doklad poskytnúť

Text bol vypustený

Text bol vypustený

Text bol doplnený

Text bol upravený

Text bol doplnený

Text bol vypustený

Ministerstvo dopravy, pôšt a telekomunikácií SR

1.	dátum predloženia na obale materiálu odporúčame opraviť na apríl 2005,
2.	na úvodnej strane materiálu opraviť čísla strán jednotlivých častí (kapitol) podľa ich skutočného umiestnenia v materiáli (napr. Kontrola finančnej operácie/projektu na mieste sa nachádza na str. 8 a nie na str. 11, ako je to uvedené, ďalej Plnenie povinností v zmysle čl. 10 Nariadenia ... sa nachádza na str. 11 a nie na str. 16, atď.
3.	na úvodnú stranu doplniť označenie a názov kapitoly 2.3.1
4.	na str. 2 v časti 1. Úvod vo štvrtom odstavci vo vete začínajúcej Riadiace a platobné orgány - slovo "zabezpečujúce" nahradiť slovom "zabezpečuje",
5.	na str. 3 do nadpisu kapitoly 2. Právny základ pre vykonávanie finančných kontrol - doplniť "a systémového auditu",
6.	do kapitoly 3. Základné pojmy a definície - odporúčame pre zlepšenie orientácie a prehľadnosti materiálu bod 3.3. Použité skratky, kde by bol vymenovaný a definovaný zoznam skratiek použitých v texte,
7.	na str. 4 materiálu pri definícii Kohézneho fondu odporúčame opraviť skratku HDP na HNP,

8.	na str. 5 v ods. začínajúceho "Zamestnanec kontrolného orgánu" v slove "štátnozamestnaneckom" správne uviesť pomlčku,
9.	na str. 7 v časti 4.1.1.2 A v texte nahradiť pojem "žiadosť KP/PP o refundáciu výdavkov" všeobecnejším pojmom "žiadosť KP/PP o platbu", nakoľko KP sú aj organizácie z verejného sektora a tieto môžu uprednostniť systém predfinancovania. V takomto prípade predkladajú na SORO žiadosti KP o predfinancovanie, neskôr žiadosti KP o zúčtovanie predfinancovania. Predbežná finančná kontrola je vykonávaná pri všetkých typoch žiadostí a preto považujeme za vhodnejšie uvádzať všeobecný termín žiadosť KP/PP o platbu, ktorý korešponduje s pojmami používanými v rámci štrukturálnych fondov a Kohézneho fondu,
10.	na str. 9 v časti 4.1.1.2 A - nadpis "Náležitosti žiadosti KP/PP o refundáciu výdavkov" upraviť na "Náležitosti žiadostí KP/PP o platbu" a v tejto časti doplniť náležitosti žiadostí KP o predfinancovanie (za písmeno a) a žiadostí KP o zúčtovanie predfinancovania (za písmeno b) v zmysle Koncepcie finančného riadenia štrukturálnych fondov. Pôvodný obsah písmena a) a b) je možné zlúčiť a spoločne uviesť pod písmenom c), nakoľko pod priebežnou platbou sa v systéme finančného riadenia ŠF a KF rozumie refundácia výdavkov. Náležitosti záverečnej platby by boli uvedené pod písmenom d). Ďalej upraviť nadpis "Kontrola správnosti zostavenia žiadostí o refundáciu KP/PP" na "Kontrola správnosti zostavenia žiadostí KP/PP o platbu",
11.	na str. 10 v kapitole 4.1.2 Priebežná finančná kontrola v bode a) slovo "preukázateľnosti", nahradiť slovom "preukázateľnosť",
12.	na str. 13 v časti "Správa o výsledku následnej finančnej kontroly" v druhom odstavci žiadame bližšie uviesť, resp. ozrejmiť "popis použitej metodiky", ktorú bude musieť obsahovať Správa,
13.	na str. 14 v časti "Plnenie povinností v zmysle článku 9 Nariadenia Komisie (ES) č. 1386/2002 ... na II. Úrovni" odporúčame doplniť materiál o stanovenie zodpovednosti za vypracovanie strednodobého a ročného plánu vykonávania následných finančných kontrol za všetky orgány vykonávajúce 15 %-nú kontrolu vzoriek, ako aj za vykonávanie hodnotenia rizík, ktoré je podkladom pre zostavenie ročného plánu a úpravu strednodobého plánu kontrol,
14.	v celom materiáli, v častiach vzťahujúcich sa na platobnú jednotku, uviesť okrem skratky PJ (platobná jednotka) aj skratku SOPO (sprostredkovateľský orgán pod platobným orgánom). Platobná jednotka ako orgán vystupuje len v spojitosti so štrukturálnymi fondmi. V rámci finančného riadenia KF  plní úlohy platobnej jednotky SOPO.

O

O

O
O

O

O

O

O

O

O

O

O

O

O

A

A

A
A

A

A

N

N

A

A

A

A

A

A

Dátum bol opravený

Obsah bol upravený

Označenie bolo doplnené
Text bol opravený

Systémový audit bol z materiálu vypustený

Text bol doplnený

Skratka je v súlade s definíciou uvedenou v Koncepcii – používa sa HDP
Správne je bez pomlčky – v súlade so zákonom č. 312/2001 Z.z.

Text bol upravený

Text bol upravený

Text bol upravený

Táto časť bola vypustená

Text bol doplnený

Text bol doplnený

Ministerstvo výstavby a regionálneho rozvoja SR

Z obsahového hľadiska máme tieto pripomienky
•	k textu na str. 8 - východisko pre vykonanie kontroly fyzickej realizácie projektu  - východiskom pre vykonanie kontroly fyzickej realizácie projektu je zmluva uzatvorená medzi RO/NO/SORO a KP/PP... . Pre projekty predkladané v rámci opatrenia technickej pomoci platí špeciálny režim, pri ktorom nie je potrebné uzatvárať s KP zmluvu o poskytnutí nenávratného finančného príspevku, postačujúce je potvrdenie o schválení projektu. Uvedenú skutočnosť navrhujeme doplniť do predkladaného materiálu;
Z formálneho hľadiska nasledovné pripomienky:
Informácie uvádzané v obsahu nie sú v súlade s obsahom samotného materiálu a preto je potrebné dôsledne ho skontrolovať. Ako napríklad
•	vynechanie podkapitoly 2.3 - Zoznam ostatných predpisov (v obsahu nefiguruje, v texte materiálu je na str. 3),
•	navrhujeme zrušiť prílohu č. 1 a jej obsah vložiť pod bod 2.3 (aby bola súčasťou textu materiálu),
•	v časti 4.2.1 - Následnú (ex-post) finančnú kontrolu, neuvádzať vôbec alebo uvádzať všetky ďalšie nadpisy podkapitol, ktoré obsahuje (nielen 2 zo 6-tich) a taktiež je dôležité uviesť správne čísla strán (nie 16 str., ale 11 str., nie 20 str., ale 14. str.),
•	také isté nedostatky ako v časti 4.2.1 sú aj v časti 9.3.1 (napr. Príprava na kontrolu - nie je na str. 29 ale na str. 19, to isté aj ďalej),
•	v časti 4.1.1.2 A platí to isté ako v časti 4.2.1.

O

O

A

A

Text bol doplnený

Obsah bol zosúladený s materiálom

Asociácia zamestnávateľských zväzov a združení SR | Bez pripomienok | | |
Úrad pre štátnu službu | Bez pripomienok | | |
Ministerstvo zdravotníctva SR | Bez pripomienok | | |